2024

**2024** (**[[Roomalaiset numerot|MMXXIV]]**) oli karkausvuosi, joka alkoi maanantaista.

## Muut ajanlaskut
* Kiinalaisen kalenterin mukaan vuosi 2024 on lohikäärmeen vuosi.

## Tapahtumia
### Tammikuu

* 1. tammikuuta – Samaa sukupuolta olevien avioliitto tuli lailliseksi Virossa.
* 1. tammikuuta – Vikenin, Vestfoldin ja Telemarkin sekä Tromssan ja Finnmarkin läänit lakkautettiin Norjassa. 
* 1. tammikuuta – Akershusin, Buskerudin, Østfoldin, Vestfoldin, Telemarkin, Tromssan ja Finnmarkin läänit perustettiin Norjassa.   
* 1. tammikuuta – alkuperäinen Mikki Hiiri (Höyrylaiva Ville) vapautui tekijänoikeuksista.
* 1. tammikuuta – 7,5 M<sub>w</sub> maanjäristys iski Japanin länsirannikolle aiheuttaen pienen tsunamin. Kuolleiden määrä oli 241.
* 2. tammikuuta – Japan Airlinesin lento 516: Japan Airlinesin matkustaja­kone ja Japanin rannikko­vartioston kone törmäsivät Tokion kansainvälisellä lentoasemalla. Kaikki matkustajakoneen matkustajat ja miehistön jäsenet onnistuttiin evakuoimaan, mutta rannikko­vartioston koneessa olleista kuudesta ihmisestä viisi löydettiin myöhemmin kuolleina. 
* 3. tammikuuta – Hilda Heinestä tuli uudelleen Marshallinsaarten presidentti. Aiemmin hän oli virassa vuosina 2016–2020.
* 3. tammikuuta – Kermanissa Iranissa tehtiin pommi-isku, jossa kuoli ainakin 89 ihmistä.
* 4. tammikuuta – HIFK Fotboll  meni konkurssiin.
* 7. tammikuuta – Bangladeshissa järjestettiin parlamenttivaalit. Awamiliittoa edustava pääministeri Sheikh Hasina valittiin viidennelle kaudelle.
* 8. tammikuuta – Ecuadoriin julistettiin poikkeustila huumejengien kärjistyneiden väkivaltaisuuksien ja vankilamellakoiden vuoksi.
* 12. tammikuuta – Yhdysvallat ja Britannia tekivät iskuja Jemeniin, jota hallitsevat huthit olivat sulkeneet Punaisenmeren laivaliikenteen Israeliin kytköksissä olevilta aluksilta.
* 13. tammikuuta – Taiwanissa järjestettiin parlamentti- ja presidentinvaalit.
* 14. tammikuuta – Tanskan kuningatar Margareeta II luopui kruunusta. Frederik X nousi Tanskan kuninkaaksi.
* 17. tammikuuta – Iran iski ohjuksin kohteisiin Irakissa ja Syyriassa ja teki ilmaiskun Pakistaniin. Kyse oli mahdollisesti kostosta yli sata surmanneista pommi-iskuista Kermanissa, jotka tehtiin kenraali Qassem Suleimanin muistotilaisuuteen. Kohteina olivat mahdollisesti ISIS Syyriassa, Jaish al-Adl Pakistanissa ja Irakissa autonomisen kurdialueen pääkaupunki Erbil, jossa väitettiin tuhotun Mossadin vakoilukeskus.
* 19. tammikuuta – Japanin avaruusjärjestön JAXAn SLIM-luotain laskeutui Kuuhun.
* 19. tammikuuta – Norjan tutkimus- ja korkeakouluministeri Sandra Borch ilmoitti eroavansa jäätyään kiinni plagioinnista opinnäytetyössään.
* 26. tammikuuta – Brittiläiseen Trafiguran *Marlin Luanda* -tankkeriin  osui huthien ohjus Adeninlahdella, ja alus syttyi tuleen. Se oli kuljettamassa venäläisestä öljystä jalostettua kerosiinia.
* 26. tammikuuta &ndash; YK:n alainen Kansainvälinen tuomioistuin antoi välituomion ja määräsi Israelin estämään kansanmurhan Gazan sodassa, sallimaan peruspalvelujen ja humanitaarisen avun perillemenon ja estämään todisteiden tuhoamisen kansanmurhasta.
* 27. tammikuuta &ndash; Useat maat ilmoittivat keskeyttävänsä avun YK:n palestiinalaisia pakolaisia avustavalle UNRWA:lle, koska Israel syyttää joidenkin sen työntekijöiden osallistuneen Hamasin iskuun lokakuun 7. päivänä. Varat jäädyttivät ainakin Yhdysvallat, Britannia, Australia, Saksa, Italia ja Suomi.
* 28. tammikuuta – Suomen presidentinvaalien ensimmäinen kierros.

### Helmikuu
* 5. helmikuuta – Chilessä alkoi kahden päivän suruaika maata koetelleiden maastopalojen vuoksi.
* 6. helmikuuta – Chilen entinen presidentti Sebastián Piñera menehtyi helikopterionnettomuudessa Chilen eteläosissa. 
* 10. helmikuuta – Unkarin presidentti Katalin Novák kertoi eroavansa tehtävästään. Syynä oli kohu hänen armahdettuaan entisen lastenkodin johtajan, joka oli tuomittu hyväksikäyttötapausten peittelystä.
* 11. helmikuuta – Suomen tasavallan presidentiksi valittiin Alexander Stubb, joka voitti presidentinvaalit.
* 15. helmikuuta – Kreikan parlamentti hyväksyi samaa sukupuolta olevien avioliiton äänin 176–76.
* 23. helmikuuta – Saksa laillisti kannabiksen. Lakimuutos tulee voimaan huhtikuun alussa.

### Maaliskuu

* 1. maaliskuuta – Alexander Stubb astui Suomen tasavallan presidentin virkaan.
* 5. maaliskuuta – Tamás Sulyok astui Unkarin presidentin virkaan.
* 7. maaliskuuta – Ruotsista tuli sotilasliitto Naton 32. jäsenmaa.
* 9. maaliskuuta – Utahin uusi lippu otettiin käyttöön.
* 10. maaliskuuta – Portugalissa järjestettiin ennenaikaiset parlamenttivaalit, joissa keskustaoikeistolainen ryhmittymä sai hieman suuremman kannatuksen kuin vasemmistolainen blokki. Se ei kuitenkaan riittänyt enemmistöön, sillä blokkien ulkopuolinen, äärioikeistolainen Chega nelinkertaisti paikkamääränsä.
* 15. maaliskuuta – Tuhannet ihmiset kokoontuivat Slovakian Bratislavassa vastustamaan Robert Ficon hallituksen aikeita korvata yleisradioyhtiö RTVS uudella, tiukemmin poliitikkojen hallinnassa olevalla yhtiöllä.
* 16. maaliskuuta – Viron oikeusministeri Kalle Laanet ilmoitti eroavansa virastaan korruptioepäilyjen vuoksi.
* 17. maaliskuuta – Venäjällä järjestettiin presidentinvaalit.
* 21. maaliskuuta – Luís Montenegro nimitettiin Portugalin pääministeriksi. Hän aloitti virassa 2. huhtikuuta 2024.
* 22. maaliskuuta – Moskovassa tehtiin terrori-isku, jossa kuoli ainakin 137 ihmistä.
* 24. maaliskuuta – Senegalissa järjestettiin presidentinvaali, jonka voittajaksi nousi opposition ehdokas Bassirou Diomaye Faye.
* 25. maaliskuuta – Kuun puolivarjopimennys Amerikoissa.
* 26. maaliskuuta – 2,6 kilometriä pitkä Francis Scott Key Bridge -silta romahti Baltimoressa Yhdysvalloissa rahtialuksen törmättyä siihen. Kuuden ihmisen oletetaan kuolleen.

### Huhtikuu

* 2. huhtikuuta – Viertolan koulussa Vantaalla tapahtui ampumavälikohtaus, jossa koulun oppilas surmasi toisen oppilaan ja haavoitti kahta koulun kuudesluokkalaista oppilasta. Teosta epäilty 12-vuotias koulun oppilas saatiin kiinni nopeasti välikohtauksen jälkeen.
* 3. huhtikuuta – Taiwanissa tapahtui voimakkuudeltaan 7,4 magnitudin maanjäristys.
* 6. huhtikuuta – Peter Pellegrini voitti Slovakian presidentinvaalien toisen kierroksen.
* 8. huhtikuuta – Täydellinen auringonpimennys Pohjois-Amerikassa.
* 13. huhtikuuta – Ostoskeskuksessa Australian Sydneyssä hyökkääjä surmasi veitsellä kuusi ihmistä. Poliisi ampui miespuolisen hyökkääjän kuoliaaksi.
* 14. huhtikuuta – Iran hyökkäsi Israelia kohti yli 300:lla ohjuksella ja lennokilla, joista suuri osa torjuttiin.
* 16. huhtikuuta – Kööpenhaminan 1600-luvulta peräisin oleva pörssirakennus, Børsen, vaurioitui pahoin tulipalossa ja muun muassa sen torni romahti.
* 19. huhtikuuta – Israelin ilmavoimat iskivät Isfahanin lähellä sijaitsevaan ilmapuolustustutkaan. Isku oli kosto viisi päivää sitten tapahtuneisiin ilmaiskuihin.

### Toukokuu
*4. toukokuuta – Helsingin päärautatieaseman alittava Kaisantunneli otettiin käyttöön.
* 6. toukokuuta – Kerrostalo romahti Georgessa Etelä-Afrikassa, minkä seurauksena ainakin kuusi ihmistä kuoli.
* 7.–11. toukokuuta – Eurovision laulukilpailu 2024 järjestettiin Ruotsin Malmössä. Sveitsi voitti kilpailun kappaleella ”The Code”.
* 10.–26. toukokuuta – Jääkiekon maailmanmestaruuskilpailut 2024 järjestettiin Tšekin Prahassa ja Ostravassa. Mestaruuden voitti kotijoukkue Tšekki kaataen loppuottelussa Sveitsin maalein 2–0.
* 11. toukokuuta – Minnesotan uusi lippu otettiin käyttöön.
* 14. toukokuuta – Thaimaalainen demokratia-aktivisti Netiporn Sanesangkhom kuoli vankilassa syömälakon seurauksena. Hänet oli vangittu epäiltynä Thaimaan kuninkaan loukkaamisesta, ja häntä uhkasi vuosien vankeustuomio.
* 15. toukokuuta – Slovakian pääministeriä Robert Ficoa ammuttiin hallituksen istunnon jälkeen, ja hänet kuljetettiin sairaalahoitoon.
* 18.–19. toukokuuta – Malmössä pidettiin viidennet yleisurheilun Pohjoismaiden-mestaruuskilpailut.
* 19. toukokuuta – Iranin presidentti Ebrahim Raisi ja ulkoministeri Hossein Amir-Abdollahian kuolivat helikopterionnettomuudessa, joka vaati yhteensä vähintään kahdeksan ihmisen hengen.
*20. toukokuuta – Helsingissä otettiin käyttöön uusi Hakaniemensilta.
* 22. toukokuuta – Norja, Irlanti ja Espanja ilmoittivat aikovansa tunnustaa Palestiinan valtion.
* 29. toukokuuta – Eteläkorealaisen teknologiajätti Samsungin työntekijöitä edustava ammattiliitto ilmoitti yhtiön historian ensimmäisestä lakosta, joka kestää yhden vuorokauden 7. kesäkuuta. Lakkoon osallistuu noin 28&nbsp;000 ihmistä eli viidesosa yhtiön henkilökunnasta.

### Kesäkuu
* 4. kesäkuuta – Intian parlamenttivaalien tulokset julkistettiin. Intian kansanpuolue jatkoi suurimpana puolueena, minkä myötä pääministeri Narendra Modi valittiin kolmannelle peräkkäiselle kaudelleen.
* 5. kesäkuuta – Neljä ihmistä sai surmansa junaonnettomuudessa Tšekin Pardubicessä.
*6.–9. kesäkuuta – Europarlamenttivaalit 2024.
*10. kesäkuuta – Alkoholilain muutoksella Suomen ruokakaupoissa sallittiin käymisteitse valmistettujen enintään kahdeksanprosenttisten alkoholijuomien myynti.
*14. kesäkuuta – Vuoden 2024 jalkapallon Euroopan-mestaruuskilpailut alkoivat.
*16. kesäkuuta – Ruotsalainen EU-virkamies Johan Floderus pääsi palaamaan kotiinsa Iranista, jossa hän oli ollut vangittuna yli kaksi vuotta ja jossa häntä uhkasi kuolemantuomio vakoilusta.
*23. kesäkuuta – Dagestanin iskut 2024: Aseistautuneet miehet tekivät Derbentissä ja Mahatškalassa terrori-iskun ortodoksikirkkoon ja synagogaan. Iskuissa sai surmansa ainakin 20 henkilöä, joista suurin osa oli poliiseja.
*24. kesäkuuta – Ainakin 23 ihmistä kuoli tulipalossa akkuvalmistaja Aricellin tehtaalla Hwaseongissa Etelä-Koreassa.
*26. kesäkuuta – Alankomaiden pääministeri Mark Rutte valittiin Naton seuraavaksi pääsihteeriksi.

### Heinäkuu

* 1. heinäkuuta – Eduskunta hyväksyi Yhdysvaltojen ja Suomen välisen DCA-sopimuksen.
* 2. heinäkuuta – Dick Schoofista tuli Alankomaiden pääministeri.
* 5. heinäkuuta – Keir Starmer nousi Yhdistyneen kuningaskunnan pääministeriksi työväenpuolueen voitettua hänen johdollaan maan parlamenttivaalit.
* 8. heinäkuuta – Venäjä teki ohjusiskujen sarjan Ukrainaan. Risteilyohjus osui esimerkiksi Ukrainan suurimpaan lastensairaalaan Kiovassa.
* 10. heinäkuuta – Samsung Electronicsin tehtaiden työntekijöitä edustava ammattiliitto ilmoitti lakosta, jonka pituutta ei ole määritelty etukäteen. Noin 6 500 työntekijää oli pitänyt ensin kolmen päivän lakon, mutta Samsung ei neuvotellut lakkoilijoiden kanssa.
* 13. heinäkuuta – Yhdysvaltojen 45. presidentti Donald Trump yritettiin salamurhata vaalikampanjatilaisuudessaan Butlerissa Pennsylvaniassa. Trump sai osuman luodista korvalehteensä. Yksi paikalla ollut tapahtuman seuraaja kuoli, minkä lisäksi Salainen palvelu ampui tekijän.
* 13. heinäkuuta – Veikkausliiga-seura IF Gnistanin kotikentän Oulunkylän jalkapallostadionin pääkatsomo tuhoutui tulipalossa.
* 14. heinäkuuta – Espanja voitti Jalkapallon Euroopan-mestaruuskilpailut 2024, lyöden loppuottelussa Englannin maalein 2-1.
* 16. heinäkuuta – 10. Euroopan parlamentti aloitti istuntokautensa. 
* 19. heinäkuuta – Tietoturvayhtiö CrowdStriken tekemä päivitys tietoturvaohjelmistoonsa johti Windows-järjestelmien lamaantumiseen yrityksissä ympäri maailman.
* 21. heinäkuuta – Joe Biden vetäytyi Yhdysvaltain presidentinvaaleista.
* 26. heinäkuuta – Pariisissa avattiin kesäolympialaiset.
* 29. heinäkuuta – Kolme lasta kuoli 17-vuotiaan miehen tekemässä puukotuksessa Southportissa Britanniassa. Tekijä ei ollut maahanmuuttaja, vaikkakin hän oli ulkomaalaistaustainen, mutta tapaukseen liittyneen valeuutisoinnin seurauksena maan useissa kaupungeissa järjestettiin maahanmuuton vastaisia mielenosoituksia.

### Elokuu
* 1. elokuuta – Halla Tómasdóttir astui Islannin presidentin virkaan.
* 1. elokuuta – Venäjä ja Yhdysvallat toteuttivat Turkin Ankarassa suuren vankien­vaihdon, jossa vapautettiin kaikkiaan 26 henkilöä seitsemästä maasta. Kyseessä oli yksi suurimmista vankienvaihdoista lännen ja idän välillä sitten kylmän sodan. 
* 5. elokuuta – Bangladeshin pääministeri Sheikh Hasina erosi ja pakeni maasta laajojen mellakoiden keskeltä.
* 6. elokuuta – Ukrainan asevoimat tekivät hyökkäyksen Venäjän Kurskin alueelle ja ottivat yhteen Venäjän asevoimien ja rajavartioston kanssa. Ukrainan asevoimat ilmoitti vallanneensa 1 000 neliökilometriä Venäjän alueelta, muun muassa Sudžan kaupungin. 
* 9. elokuuta – Voepass Linhas Aéreasin lento 2283 syöksyi maahan Brasiliassa. Turmassa kuoli 62 henkeä.
* 11. elokuuta – Pariisissa vietettiin olympialaisten päättäjäisiä.
* 14. elokuuta – Thaimaan perustuslakituomioistuin erotti pääministeri Srettha Thavisinin tehtävistä tämän rikottua eettisiä sääntöjä nimittämällä hallitukseen entisen lakimies Pichit Chuenbanin, joka oli aikaisemmin saanut vankilatuomion lahjonnan yrityksestä. 
* 15. elokuuta – Tuhansia uhanalaisia jokihelmisimpukoita eli raakkuja kuoli Suomussalmen Hukkajoella metsänhakkuiden yhteydessä. Tapauksen johdosta Stora Ensoa epäillään törkeästä luonnonsuojelurikoksesta.
* 26. elokuuta – VR alkoi liikennöidä Tukholman ja Göteborgin välistä reittiä Ruotsissa.

### Syyskuu
* 1. syyskuuta – Yleinen arvonlisävero nousi Suomessa 24 prosentista 25,5 prosenttiin.
* 1. syyskuuta – Suomen ja Yhdysvaltojen välinen DCA-sopimus astui voimaan.
* 15. syyskuuta – Yhdysvaltain entinen presidentti Donald Trump yritettiin salamurhata West Palm Beachissa Yhdysvalloissa.
* 18. syyskuuta – Osittainen kuunpimennys Amerikoissa, Euroopassa ja Afrikassa.
* 21. syyskuuta – Sri Lankan presidentinvaalit.
* 20.–21. syyskuuta – Tšekissä järjestettiin aluevaalit sekä senaatin vaalien ensimmmäinen kierros.
* 27. syyskuuta – Hurrikaani Helene rantautui Floridaan aiheuttaen suureen osaan Yhdysvaltain kaakkoisosia laajaa tuhoa sekä ainakin 150 ihmisen kuoleman.
* 27. syyskuuta – Hizbollahin johtaja Hassan Nasrallah kuoli Israelin sotilasoperaatiossa Libanonissa.

### Lokakuu
* 1. lokakuuta – Claudia Sheinbaum astui Meksikon presidentin virkaan.
* 1. lokakuuta – Israel aloitti rajoitetun maahyökkäyksen Libanoniin. Iran vastasi hyökkäykseen tekemällä laajan ohjushyökkäyksen Israeliin. 
* 2. lokakuuta – Rengasmainen auringonpimennys, joka näkyi Tyynellämerellä sekä Chilessä ja Argentiinassa.
* 10. lokakuuta – Hurrikaani Milton aiheutti Floridassa 16 kuolemantapausta sekä tulvatuhoja, sähkökatkoja miljoonille ihmisille ja alustavien arvioiden mukaan noin 30–50 miljardin dollarin aineelliset tuhot. 
* 13. lokakuuta – Liettuan parlamenttivaalien ensimmäinen kierros.
* 16. lokakuuta – Säiliöauto kaatui ja räjähti Jigawan osavaltiossa Nigeriassa, jolloin ainakin 94 ihmistä kuoli.
* 19. lokakuuta – Minja Koskela valittiin vasemmistoliiton uudeksi puheenjohtajaksi.
* 29. lokakuuta – Espanjan etelä- ja länsiosissa voimakkaiden rankkasateiden aiheuttamissa tulvissa kuoli yli 200 ihmistä.

### Marraskuu
* 1.–2. marraskuuta – Lyly-myrsky oli Suomen mittaushistorian ensimmäinen hirmumyrsky.
* 2. marraskuuta – Kemi Badenoch valittiin Britannian konservatiivipuolueen uudeksi puheenjohtajaksi.
* 5.–6. marraskuuta &ndash; Donald Trump voitti Yhdysvaltain presidentinvaalit. Istuva presidentti Joe Biden ei hakenut jatkokautta.
* 10. marraskuuta – Martti Ahtisaaren hautamuistomerkki ''Autuas'' paljastettiin Hietaniemen hautausmaalla.
* 11. marraskuuta – Bakun ilmastokokous alkoi.
* 13. marraskuuta – Hilja Grönforsille ja Vilhelm Helanderille myönnettiin taiteen akateemikon arvonimet.
* 21. marraskuuta – Jari-myrsky riepotteli Suomea aiheuttaen mittavia vahinkoja, sähkökatkoja ja lentojen perumisia.
* 21. marraskuuta – Kansainvälinen rikostuomioistuin antoi Benjamin Netanjahusta kansainvälisen pidätysmääräyksen.
* 26. marraskuuta – Israelin pääministeri Benjamin Netanjahu ilmoitti, että tulitaukosopimus on saavutettu taisteluiden lopettamiseksi Hizbollahia vastaan Libanonissa.
* 28. marraskuuta – Elia valittiin Suomen ortodoksisen kirkon arkkipiispaksi.
* 29. marraskuuta – Kapinallisjoukot etenivät Aleppoon Syyrian sisällissodassa.

### Joulukuu

* 1. joulukuuta – Ursula von der Leyenin II komissio astui virkaansa.
* 1. joulukuuta – António Costa aloitti Eurooppa-neuvoston puheenjohtajana
* 3. joulukuuta – Etelä-Korean presidentti Yoon Suk-yeol julisti maahan poikkeustilan.  Etelä-Korean kansalliskokous äänesti poikkeustilan lopettamisesta muutaman tunnin kuluttua.
* 4. joulukuuta – Ranskassa Michel Barnierin johtama hallitus sai parlamentilta epäluottamuslauseen. Edellisen kerran maan hallitus oli kaatunut vastaavalla tavalla vuonna 1962.
* 4. joulukuuta – Yhdysvaltalaisen UnitedHealthcare-yhtiön toimitusjohtaja Brian Thompson murhattiin New Yorkissa.
* 6. joulukuuta – Suomen tasavallan presidentti Alexander Stubb ja rouva Suzanne Innes-Stubb isännöivät Stubbin kauden ensimmäistä itsenäisyyspäivän vastaanottoa.
* 7. joulukuuta – Pariisin Notre-Dame vihittiin uudelleen käyttöön viisi vuotta kestäneiden korjaustöiden jälkeen. Kirkko vaurioitui pahasti tulipalossa keväällä 2019.
* 8. joulukuuta – Syyrian kapinalliset valtasivat pääkaupungin Damaskoksen ja kertoivat syösseensä presidentti Bašar al-Assadin vallasta.
* 12. joulukuuta – Intialaisesta 18-vuotiaasta Gukesh Dommarajusta tuli shakin maailmanmestari lajin historian toistaiseksi nuorimpana pelaajana.
* 15. joulukuuta – Sykloni Chido aiheutti laajaa tuhoa Ranskalle kuuluvalla Intian valtamerellä sijaitsevalla Mayotten saarella.
* 20. joulukuuta – Ainakin viisi kuoli ja yli kaksisataa loukkaantui Magdeburgin joulutori-iskussa Saksassa.
* 24. joulukuuta – Venäläinen rahtilaiva MV Ursa Major upposi Välimerellä.
* 25. joulukuuta – Azerbaijan Airlinesin lento 8243 syöksyi maahan Kazakstanissa.
* 25. joulukuuta – Suomen ja Viron välinen Estlink 2 -sähkökaapeli vaurioitui Eagle S -tankkerin raahattua ankkuriaan pohjassa.
* 26. joulukuuta – Kolme turistia kuoli linja-auton suistuttua järveen Norjan Lofooteilla.
* 29. joulukuuta – Jeju Airin lento 2216 törmäsi kiitotien päässä olevaan betonirakennelmaan laskeutuessaan.

## Tapahtumia aiheittain

### Elokuvat

### Kirjallisuus

### Musiikki

### Urheilu

### Videopelit

## Kuolleita

## Lähteet